**Јавни позив 5**

Градско веће, на основу Закључка o расписивању и објављивању јавних позива за подношење захтева за доделу подстицајних средстава за реализацију мера подршке за спровођење пољопривредне политике и политике руралног развоја за територију града Крагујевца у 2025. години, број 320- /25-V од априла 2025. године, расписује:

**ЈАВНИ ПОЗИВ**

**за подношење захтева за доделу подстицајних средстава у 2025. години**

**за инвестиције у физичку имовину пољопривредних газдинстава**

**- подизање нових вишегодишњих засада воћака и винове лозе и набавке бокс палета за транспорт и складиштење производа**

**I** Позивају се физичка лица - носиоци пољопривредних газдинстава (у даљем тексту ПГ) уписана у Регистар пољопривредних газдинства (у даљем тексту РПГ), у активном статусу, са пребивалиштем и производњом на територији града Крагујевца, да поднесу захтев за доделу подстицајних средстава за подизање нових вишегодишњих засада воћака и винове лозе и набавке бокс палета за транспорт и складиштење производа.

Подстицајна средства се одобравају у висини до **50%** од износа на достављеном рачуну без урачунатог ПДВ-а, при чему максималани износ подстицајних средстава не може бити већи од **100.000,00** динара, по пољопривредном газдинству.

**II** Право на исплату подстицајних средстава могу остварити:

* физичка лица - носиоци пољопривредних газдинстава ако су уписана у РПГ у активном статусу, са пребивалиштем и производњом на територији града Крагујевца,
* ПГ ако подносилац захтева за исту предметну инвестицију није користио подстицајна средства, нити је иста предмет другог поступка за коришћење подстицаја, подносилац захтева и издавалац рачуна не представљају повезана лица у смислу Закона о јавним набавкама, као и да он и чланови његовог газдинства немају неизмирене доспеле обавезе према буџету Града, закључно са даном доношења решења ,
* ПГ ако датум на рачуну, отпремници, фискалном рачуну и гарантном листу није старији од **15. октобра 2024. године.**
* ПГ када је катастарска парцела на којој се подиже воћњак у власништву носиоца или члана пољопривредног газдинства. Уколико подносилац захтева није власник парцеле на којој се подиже воћњак, уговор о закуп парцеле мора важити минимум 2 године од момента подношења захтева. Уговор мора бити оверен од стране надлежног органа/лица а инвестиција уписана у извод из РПГ-а – структура биљне производње. За кориснике мере подршке за воће и грожђе, минимална површина не може бити мања од 0,1 ha за јагодасто воће и 0,25 ha за остало воће и грожђе на крају реализације предметне инвестиције,

Предметне саднице морају бити набављене у регистрованим расадницима, а густина садње формираног засада мора бити према нормама које је прописало надлежно Министарство пољопривреде, шумарства и водопривреде.

**III** Образац захтева може се преузети у Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат, као и на пријемном шалтеру зграде органа Града, Трг слободе 3, Крагујевац или са званичне интернет странице града Крагујевца: [www.kragujevac.rs](http://www.kragujevac.rs/) .

Уз захтев се достављају фотокопије следећих докумената:

* лична карта подносиоца захтева (4 копије),
* извод из РПГ – подаци о пољопривредном газдинству (4 копија),
* извод из РПГ - структура биљне производње (1 копија),
* рачун за купљен садни материјал (2 копије),
* отпремница (2 копије),
* декларација (2 копије),
* сертификат (2 копије),
* уверење о здравственом стању садног материјала (2 копије),
* исечак фискалног рачуна (2 копије) и
* потписана изјава подносиоца захтева, која је саставни део захтева.

**IV** Захтев са пратећом документацијом предаје се на пријемном шалтеру у холу зграде органа Града Крагујевца.

Пре подношења захтева потребно је доставити оригинале докумената на увид Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат зграде органа Града, Трг слободе 3, Крагујевац.

**V** Рок за подношење Захтева почиње да тече од дана објављивања јавног позива на званичној интернет страници града Крагујевца: [www.kragujevac.rs](http://www.kragujevac.rs/), па до утрошка средстава планираних за ове намене, а најкасније до **15. јула 2025. године**.Захтеви ће се разматрати по редоследу подношења.

**Непотпуни и неблаговремени захтеви неће бити разматрани.**

**VI** Детаљније информације, као и додатна појашњења по овом јавном позиву могу се добити у канцеларији 406/IV спрат, зграда органа Града, Трг слободе 3, Крагујевац, сваког радног дана, непосредно или на телефон: 034/306 -187 од 8 до 15 часова.